title: 2007/881/ES: Sklep Sveta z dne 20. decembra 2007 o spremembah poslovnika Sveta

text:
               29.12.2007

               SL

               Uradni list Evropske unije

               L 346/17

      SKLEP SVETA

   z dne 20. decembra 2007
   o spremembah poslovnika Sveta
   (2007/881/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti prvega pododstavka člena 207(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 121(3) Pogodbe,
   ob upoštevanju Pogodbe o Evropski uniji, zlasti člena 28(1) in člena 41(1) Pogodbe,
   ob upoštevanju člena 2(2) Priloge III poslovnika Sveta (1),
   ob upoštevanju naslednjega:

               (1)

               Člen 11(5) poslovnika Sveta (v nadaljnjem besedilu „poslovnik“) predvideva, da se, če član Sveta to zahteva, pri sprejetju odločitve Sveta s kvalificirano večino preveri, ali države članice, ki tvorijo to večino, predstavljajo najmanj 62 % celotnega prebivalstva Evropske unije, izračunano v skladu s številčnostjo prebivalstva, navedeno v členu 1 priloge III poslovnika.

               (2)

               Člen 2(2) priloge III poslovnika o podrobnih pravilih za izvajanje določb o ponderiranju glasov v Svetu predvideva, da Svet z začetkom veljavnosti od 1. januarja vsakega leta spremeni številke iz člena 1 v skladu s podatki, ki so na voljo Statističnemu uradu evropskih Skupnosti 30. septembra predhodnega leta.

               (3)

               Poslovnik bi bilo zato treba prilagoditi za leto 2008 –

         SKLENIL:
   Člen 1
   Člen 1 priloge III poslovnika se nadomesti z naslednjim:

      „Člen 1
      Za namene izvajanja člena 205(4) Pogodbe ES, člena 118(4) Pogodbe Euratom ter tretjega pododstavka člena 23(2) in člena 34(3) Pogodbe EU je celotno prebivalstvo posamezne države članice za obdobje od 1. januarja do 31. decembra 2008 naslednje:

                  Država članica

                  Prebivalstvo
                  (× 1 000)

                  Nemčija

                  82 314,9

                  Francija

                  63 392,1

                  Združeno kraljestvo

                  60 823,8

                  Italija

                  59 131,3

                  Španija

                  44 474,6

                  Poljska

                  38 125,5

                  Romunija

                  21 565,1

                  Nizozemska

                  16 358

                  Grčija

                  11 171,7

                  Portugalska

                  10 599,1

                  Belgija

                  10 584,5

                  Češka

                  10 287,2

                  Madžarska

                  10 066,1

                  Švedska

                  9 113,2

                  Avstrija

                  8 298,9

                  Bolgarija

                  7 679,3

                  Danska

                  5 447,1

                  Slovaška

                  5 393,6

                  Finska

                  5 276,9

                  Irska

                  4 319,4

                  Litva

                  3 384,9

                  Latvija

                  2 281,3

                  Slovenija

                  2 010,3

                  Estonija

                  1 342,4

                  Ciper

                  778,7

                  Luksemburg

                  476,2

                  Malta

                  407,8

                  Skupaj

                  495 103,9

                  Prag (62 %)

                  306 964,4“

   Člen 2
   Ta sklep začne učinkovati 1. januarja 2008.
   Objavi se v Uradnem listu Evropske unije.

      V Bruslju, 20. decembra 2007

            Za Svet

            Predsednik

         F. NUNES CORREIA

      (1)  Sklep Sveta 2006/683/ES, Euratom, z dne 15. septembra 2006 o sprejetju poslovnika Sveta (UL L 285, 16.10.2006, str. 47).


title: Sklep št. P1 z dne 12. junija 2009 o razlagi člena 50(4), člena 58 in člena 87(5) Uredbe (ES) št. 883/2004 Evropskega parlamenta in Sveta za dodelitev dajatev za invalidnost, starost in preživele osebe (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/21

         SKLEP št. P1
   z dne 12. junija 2009
   o razlagi člena 50(4), člena 58 in člena 87(5) Uredbe (ES) št. 883/2004 Evropskega parlamenta in Sveta za dodelitev dajatev za invalidnost, starost in preživele osebe
   (Besedilo velja za EGP in za sporazum ES/Švica)
   2010/C 106/07
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju člena 50(4), člena 58 in člena 87(5) Uredbe (ES) št. 883/2004,
   ker je treba pojasniti uporabo člena 50(4), člena 58 in člena 87(5) Uredbe (ES) št. 883/2004 ter zagotoviti potrebna navodila za nosilce, katerih naloga je izvajanje teh določb,
   v skladu s pogoji iz člena 71(2) Uredbe (ES) št. 883/2004 –
   SKLENILA:
   I.   Uporaba člena 50(4) Uredbe (ES) št. 883/2004

               1.

               Nosilec, ki izplačuje dajatev, samodejno opravi nov izračun, kadar je obveščen, da upravičenec izpolnjuje pogoje za dodelitev dajatve v skladu z zakonodajo druge države članice.
               Nov izračun se ne opravi, kadar so dobe, dopolnjene po zakonodaji drugih držav članic, že upoštevane za dodelitev dajatve in po dodelitvi prvotne dajatve ni bila izpolnjena nobena doba.
               Vendar je v primeru uporabe dodatnih pogojev (ki niso povezani z izpolnitvijo zavarovalnih dob), kot je dopolnitev starosti, potrebne za dodelitev dajatve, ali sprememba števila otrok, ki se upoštevajo, samodejno potreben nov izračun.

               2.

               Nosilec, ki opravi nov izračun dajatve, ki jo je predhodno dodelil, pri izračunu upošteva vse zavarovalne dobe in/ali dobe prebivanja ter katere koli druge pogoje, ki jih upravičenec izpolnjuje v skladu s svojo zakonodajo in zakonodajo drugih držav članic na dan dodelitve ponovno izračunane dajatve.

               3.

               Zadevni dan je dan nastopa zavarovalnega primera v državi članici, v kateri so bili pogoji za upravičenost nazadnje izpolnjeni.

         II.   Uporaba člena 58 Uredbe (ES) št. 883/2004

               4.

               Nosilec, ki dodeli dodatek v skladu s členom 58 Uredbe (ES) št. 883/2004, obvesti pristojnega nosilca v kateri koli drugi državi članici, v skladu z zakonodajo katere ima upravičenec pravico do dajatve, dodeljene v skladu z določbami poglavja 5 Uredbe.

               5.

               Pristojni nosilec katere koli druge države članice, ki upravičencu dodeljuje dajatve v skladu s poglavjem 5 Uredbe (ES) št. 883/2004, januarja vsako leto obvesti nosilca, ki plačuje dodatek, o znesku dajatve, ki ga plačuje upravičencu od 1. januarja istega leta.

         III.   Uporaba člena 87(5) Uredbe (ES) št. 883/2004

               6.

               Kadar oseba vloži zahtevo za ponoven izračun invalidske pokojnine v skladu z določbami člena 87(5) Uredbe (ES) št. 883/2004, ni treba opraviti novega zdravstvenega pregleda, če se lahko informacije v dokumentaciji upravičenca štejejo za ustrezne.
               V nasprotnem primeru lahko zadevni nosilec zahteva, da se opravi nov zdravstveni pregled.

         IV.   Objava in začetek veljavnosti

               7.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Gabriela PIKOROVÁ

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.


title: Sklep Sveta (EU) 2017/775 z dne 25. aprila 2017 o imenovanju nadomestnega člana Odbora regij na predlog Republike Finske

text:
               4.5.2017

               SL

               Uradni list Evropske unije

               L 115/50

         SKLEP SVETA (EU) 2017/775
   z dne 25. aprila 2017
   o imenovanju nadomestnega člana Odbora regij na predlog Republike Finske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Katri KULMUNI se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestno članico Odbora regij imenuje:

               —

               Merja LAHTINEN, Jämsän kaupunginvaltuuston jäsen.

         Člen 2
   Ta sklep začne veljati na dan sprejetja.

      V Luxembourgu, 25. aprila 2017

            Za Svet

            Predsednik

         I. BORG

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2010/592/EU: Sklep predstavnikov vlad držav članic z dne 29. septembra 2010 o imenovanju sodnika Sodišča

text:
               5.10.2010

               SL

               Uradni list Evropske unije

               L 261/5

         SKLEP PREDSTAVNIKOV VLAD DRŽAV ČLANIC
   z dne 29. septembra 2010
   o imenovanju sodnika Sodišča
   (2010/592/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji, zlasti člena 19 Pogodbe,
   ob upoštevanju Pogodbe o delovanju Evropske unije, zlasti členov 253 in 255 Pogodbe,
   ob upoštevanju naslednjega:

               (1)

               V skladu s členoma 5 in 7 Protokola o Statutu Sodišča Evropske unije in zaradi odstopa g. Pranasa KŪRISA je treba za preostanek njegovega mandata, torej do 6. oktobra 2012, imenovati sodnika Sodišča.

               (2)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti g. Egidijusa JARAŠIŪNASA za opravljanje funkcije sodnika Sodišča –

         SPREJELI NASLEDNJI SKLEP:
   Člen 1
   G. Egidijus JARAŠIŪNAS je imenovan za sodnika Sodišča za obdobje od 6. oktobra 2010 do 6. oktobra 2012.
   Člen 2
   Ta sklep začne veljati na dan po objavi v Uradnem listu Evropske unije.

      V Bruslju, 29. septembra 2010

            Za Svet

            Predsednik

         J. DE RUYT


title: Sklep Sveta (EU, Euratom) 2015/2393 z dne 8. decembra 2015 o spremembi Poslovnika Sveta

text:
               18.12.2015

               SL

               Uradni list Evropske unije

               L 332/133

         SKLEP SVETA (EU, Euratom) 2015/2393
   z dne 8. decembra 2015
   o spremembi Poslovnika Sveta
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije,
   ob upoštevanju člena 11(6) Poslovnika Sveta (1),
   ob upoštevanju naslednjega:

               (1)

               Od 1. novembra 2014 je treba v primeru, ko Svet sprejema akt s kvalificirano večino, preveriti, ali države članice, ki tvorijo to kvalificirano večino, predstavljajo najmanj 65 % prebivalstva Unije.

               (2)

               Do 31. marca 2017 lahko član Sveta v primeru, ko Svet sprejema akt s kvalificirano večino, zahteva, da se ta akt sprejme v skladu s kvalificirano večino, kakor je določena v členu 3(3) Protokola št. 36 o prehodni ureditvi, priloženega Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo. V tem primeru lahko član Sveta zahteva, da se preveri, ali države članice, ki tvorijo to kvalificirano večino, predstavljajo najmanj 62 % celotnega prebivalstva Unije.

               (3)

               Ta odstotka se izračunata v skladu s številom prebivalstva, navedenim v Prilogi III k Poslovniku Sveta (v nadaljnjem besedilu: Poslovnik).

               (4)

               V členu 11(6) Poslovnika je določeno, da Svet z začetkom veljavnosti od 1. januarja vsakega leta v skladu s podatki, ki so na dan 30. septembra predhodnega leta na voljo Statističnemu uradu Evropske unije, spremeni številke iz navedene priloge.

               (5)

               Poslovnik bi bilo zato treba ustrezno spremeniti za leto 2016 –

         SPREJEL NASLEDNJI SKLEP:
   Člen 1
   Priloga III k Poslovniku se nadomesti z naslednjim:

         „PRILOGA III
         Podatki o številu prebivalstva Unije in o številu prebivalstva posameznih držav članic za izvajanje določb glede glasovanja s kvalificirano večino v Svetu
         Za namene izvajanja člena 16(4) PEU, člena 238(2) in (3) PDEU ter člena 3(2) Protokola št. 36 veljajo za obdobje od 1. januarja 2016 do 31. decembra 2016 naslednja števila prebivalstva Unije in števila prebivalstva posameznih držav članic ter deleži prebivalstva posamezne države članice glede na prebivalstvo Unije:

                     Država članica

                     Prebivalstvo

                     Delež glede na prebivalstvo Unije

                     Nemčija

                     81 089 331

                     15,93

                     Francija

                     66 352 469

                     13,04

                     Združeno kraljestvo

                     64 767 115

                     12,73

                     Italija

                     61 438 480

                     12,07

                     Španija

                     46 439 864

                     9,12

                     Poljska

                     38 005 614

                     7,47

                     Romunija

                     19 861 408

                     3,90

                     Nizozemska

                     17 155 169

                     3,37

                     Belgija

                     11 258 434

                     2,21

                     Grčija

                     10 846 979

                     2,13

                     Češka

                     10 419 743

                     2,05

                     Portugalska

                     10 374 822

                     2,04

                     Madžarska

                     9 855 571

                     1,94

                     Švedska

                     9 790 000

                     1,92

                     Avstrija

                     8 581 500

                     1,69

                     Bolgarija

                     7 202 198

                     1,42

                     Danska

                     5 653 357

                     1,11

                     Finska

                     5 471 753

                     1,08

                     Slovaška

                     5 403 134

                     1,06

                     Irska

                     4 625 885

                     0,91

                     Hrvaška

                     4 225 316

                     0,83

                     Litva

                     2 921 262

                     0,57

                     Slovenija

                     2 062 874

                     0,41

                     Latvija

                     1 986 096

                     0,39

                     Estonija

                     1 313 271

                     0,26

                     Ciper

                     847 008

                     0,17

                     Luksemburg

                     562 958

                     0,11

                     Malta

                     429 344

                     0,08

                     Skupaj

                     508 940 955

                     Prag (62 %)

                     315 543 392

                     Prag (65 %)

                     330 811 621“.

   Člen 2
   Ta sklep začne veljati na dan objave v Uradnem listu Evropske unije.
   Uporablja se od 1. januarja 2016.

      V Bruslju, 8. decembra 2015.

            Za Svet

            Predsednik

         P. GRAMEGNA

      (1)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta 2013/240/SZVP z dne 27. maja 2013 o spremembi Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN)

text:
               28.5.2013

               SL

               Uradni list Evropske unije

               L 141/44

         SKLEP SVETA 2013/240/SZVP
   z dne 27. maja 2013
   o spremembi Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. maja 2010 sprejel Sklep 2010/279/SZVP (1), s katerim je podaljšal misijo EUPOL AFGHANISTAN za tri leta, in sicer do 31. maja 2013.

               (2)

               Na podlagi priporočil iz strateškega pregleda, izvedenega oktobra 2012, in sledeče prilagoditve operativnega načrta (OPLAN) bi bilo treba misijo EUPOL AFGHANISTAN podaljšati do 31. decembra 2014.

               (3)

               Misija EUPOL AFHGANISTAN bo potekala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (4)

               Sklep 2010/279/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/279/SZVP se spremeni:

               1.

               člen 1(1) se nadomesti z naslednjim:
               „1.   Policijska misija Evropske unije v Afganistanu (v nadaljnjem besedilu: ‚EUPOL AFGHANISTAN‘ ali ‚misija‘), ustanovljena s Skupnim ukrepom 2007/369/SZVP, se z 31. majem 2010 podaljša do 31. decembra 2014.“;

               2.

               člen 3(1) se nadomesti z naslednjim:
               „1.   Za izpolnjevanje ciljev iz člena 2, misija EUPOL AFGHANISTAN:

                           (a)

                           afganistanski vladi pomaga pri spodbujanju institucionalne reforme Ministrstva za notranje zadeve ter pri razvijanju in usklajenem izvajanju politik in strategije za trajnostno in učinkovito ureditev civilne policije, zlasti kar zadeva afganistansko uniformirano (civilno) policijo in afganistansko kriminalistično policijo;

                           (b)

                           afganistanski vladi pomaga pri nadaljnji profesionalizaciji afganistanske nacionalne policije (ANP), zlasti s spodbujanjem razvoja infrastrukture za usposabljanje ter krepitvijo afganistanskih zmogljivosti za razvijanje in izvajanje usposabljanja;

                           (c)

                           podpira afganistanske organe pri nadaljnjem razvijanju povezav med policijo in pravno državo v širšem smislu ter zagotavlja ustrezno medsebojno sodelovanje s kazenskopravnim sistemom v širšem smislu;

                           (d)

                           prispeva k večji povezanosti in usklajevanju med mednarodnimi akterji ter še naprej razvija strategije za reformo policije, zlasti s pomočjo Mednarodnega odbora za usklajevanje policije (IPCB), v tesnem sodelovanju z mednarodno skupnostjo in v okviru stalnega sodelovanja s ključnimi partnerji, vključno z Mednarodnimi varnostnimi silami za pomoč (ISAF) pod vodstvom Nata, Natovo misijo za usposabljanje in drugimi sodelujočimi.

                     Te naloge so podrobneje opredeljene v operativnem načrtu (OPLAN). Misija svoje naloge med drugim izvaja s spremljanjem, mentorstvom, svetovanjem in usposabljanjem.“;

               3.

               člen 4 se nadomesti z naslednjim:
               „Člen 4
               Struktura misije
               1.   Misija ima glavni sedež v Kabulu. Sestavljajo jo:

                           (i)

                           vodja misije in njegov urad, katerega del je tudi višji uradnik za varnost misije;

                           (ii)

                           policijska enota;

                           (iii)

                           enota za pravno državo;

                           (iv)

                           enota za usposabljanje;

                           (v)

                           področna enota;

                           (vi)

                           enota za podporo misijam;

                           (vii)

                           po potrebi področni uradi zunaj Kabula;

                           (viii)

                           podporna enota v Bruslju.

                     2.   Osebje misije se napoti na centralno in regionalno raven ter na raven province in lahko po potrebi zaradi izvajanja nalog deluje tudi na okrožni ravni, in sicer ob upoštevanju varnostne ocene in pod pogojem, da so prisotni ključni dejavniki, kot sta ustrezna logistična in varnostna podpora. Z ISAF in državami, ki vodijo regionalna poveljstva/skupine za obnovo provinc (PRT), se sklenejo tehnični dogovori za izmenjavo informacij ter zdravstveno, varnostno in logistično podporo, vključno z namestitvijo pri regionalnih poveljstvih in skupinah PRT.
               3.   Poleg tega se po potrebi napoti več članov osebja misije, da se izboljša strateško usklajevanje reforme policije v Afganistanu, zlasti usklajevanje s sekretariatom IPCB v Kabulu.“;

               4.

               člen 11 se nadomesti z naslednjim:
               „Člen 11
               Varnost
               1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUPOL AFGHANISTAN ustrezno in učinkovito izvajajo v skladu s členom 5.
               2.   Vodja misije je odgovoren za varnost operacije in za zagotavljanje skladnosti z minimalnimi varnostnimi zahtevami, ki veljajo za operacijo, v skladu s politiko Unije v zvezi z varnostjo osebja, ki je v okviru operativnih zmogljivosti iz naslova V Pogodbe in pripadajočih dokumentov napoteno izven Unije.
               3.   Vodji misije pomaga višji uradnik za varnost misije (SMSO), ki poroča vodji misije in tudi vzdržuje tesne delovne stike z Evropsko službo za zunanje delovanje.
               4.   Vodja misije v provincah in regijah, kjer je misija nameščena, imenuje uradnike za varnost, ki so pod vodstvom SMSO odgovorni za vsakodnevno upravljanje vseh varnostnih vidikov ustreznih elementov misije.
               5.   Osebje EUPOL AFGHANISTAN pred začetkom dela opravi obvezno varnostno usposabljanje v skladu z OPLAN. Na območju napotitve se udeležijo tudi rednega usposabljanja za obnovitev znanja, ki ga organizira SMSO.
               6.   Vodja misije zagotavlja varovanje tajnih podatkov EU v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).

               5.

               člen 13(1) se nadomesti z naslednjim:
               „1.   Finančni referenčni znesek za kritje odhodkov, povezanih z misijo EUPOL AFGHANISTAN, za obdobje od 31. maja 2010 do 31. julija 2011 je 54 600 000 EUR.
               Finančni referenčni znesek za kritje odhodkov, povezanih z misijo EUPOL AFGHANISTAN, za obdobje od 1. avgusta 2011 do 31. julija 2012 je 60 500 000 EUR.
               Finančni referenčni znesek za kritje odhodkov, povezanih z misijo EUPOL AFGHANISTAN, za obdobje od 1. avgusta 2012 do 31. maja 2013 je 56 870 000 EUR.
               Finančni referenčni znesek za kritje odhodkov, povezanih z misijo EUPOL AFGHANISTAN, za obdobje od 1. junija 2013 do 31. decembra 2014 je 108 050 000 EUR.“;

               6.

               člen 14 se nadomesti z naslednjim:
               „Člen 14
               Posredovanje podatkov
               1.   VP je pooblaščen, da v skladu s Sklepom 2011/292/EU Natu/ISAF posreduje tajne podatke in dokumente EU, pripravljene za namene misije. Da se to olajša, se pripravijo lokalni tehnični dogovori.
               2.   VP je pooblaščen, da tretjim državam, ki se pridružijo temu sklepu, če je ustrezno in v skladu s potrebami misije, v skladu s Sklepom 2011/292/EU posreduje tajne podatke in dokumente do stopnje ‚CONFIDENTIEL UE‘, pripravljene za namene misije.
               3.   VP je pooblaščen, da UNAMA, če je ustrezno in v skladu z operativnimi potrebami misije, v skladu s Sklepom 2011/292/EU posreduje tajne podatke in dokumente EU do stopnje ‚RESTREINT UE‘, pripravljene za namene misije. V ta namen se pripravijo lokalni dogovori.
               4.   V primeru posebnih in neposrednih operativnih potreb je VP pooblaščen tudi, da državi gostiteljici v skladu s Sklepom 2011/292/EU posreduje tajne podatke in dokumente EU do stopnje ‚RESTREINT UE‘, pripravljene za namene misije. V ta namen se sklenejo dogovori med VP in pristojnimi organi države gostiteljice.
               5.   VP je pooblaščen, da tretjim državam, ki se pridružijo temu sklepu, posreduje dokumente EU, ki niso tajne narave, v zvezi s posvetovanji v Svetu glede misije, za katera velja obveznost varovanja poslovne skrivnosti v skladu s členom 6(1) Poslovnika Sveta (3).
               6.   VP lahko pooblastila iz odstavkov 1, 2, 3 in 5 ter možnost sklepanja dogovorov iz odstavka 4 prenese na podrejene osebe, civilnega poveljnika operacije in/ali vodjo misije.

               7.

               v členu 17 se drugi stavek nadomesti z naslednjim:
               „Uporablja se od 31. maja 2010 do 31. decembra 2014.“

         Člen 2
   Ta sklep začne veljati na dan sprejetja.

      V Bruslju, 27. maja 2013

            Za Svet

            Predsednica

         C. ASHTON

      (1)  UL L 123, 19.5.2010, str. 4.

      (2)  UL L 141, 27.5.2011, str. 17.“;

      (3)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).“;


title: 2012/656/EU: Sklep Sveta z dne 22. oktobra 2012 o določitvi stališča Evropske unije v Generalnem svetu Svetovne trgovinske organizacije o pristopu Laoške ljudske demokratične republike k STO

text:
               24.10.2012

               SL

               Uradni list Evropske unije

               L 294/7

         SKLEP SVETA
   z dne 22. oktobra 2012
   o določitvi stališča Evropske unije v Generalnem svetu Svetovne trgovinske organizacije o pristopu Laoške ljudske demokratične republike k STO
   (2012/656/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 91, člena 100(2) in člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Vlada Laoške ljudske demokratične republike (Laos) je 16. julija 1997 zaprosila za pristop k Marakeškemu sporazumu o ustanovitvi Svetovne trgovinske organizacije (STO) na podlagi člena XII navedenega sporazuma.

               (2)

               Dne 19. februarja 1998 je bila ustanovljena delovna skupina za pristop Laosa, da bi se dogovorili o pristopnih pogojih, sprejemljivih za Laos in vse članice STO.

               (3)

               Komisija je v imenu Unije s pogajanji določila celovit sklop zavez Laosa za odpiranje trga, ki izpolnjujejo zahteve Unije in so v skladu s stopnjo razvoja Laosa.

               (4)

               Te zaveze so zdaj zajete v Protokolu o pristopu Laosa k STO.

               (5)

               Pristop k STO naj bi po pričakovanjih pozitivno in trajno prispeval h gospodarskim reformam in trajnostnemu razvoju v Laosu.

               (6)

               Protokol o pristopu bi zato bilo treba odobriti.

               (7)

               Člen XII Sporazuma o ustanovitvi STO določa, da se morata o pristopnih pogojih strinjati članica pristopnica in STO ter da pristopne pogoje na strani STO potrdi ministrska konferenca STO. Člen IV.2 Sporazuma o ustanovitvi STO določa, da v obdobjih med zasedanji ministrske konference njene naloge izvaja Generalni svet.

               (8)

               Zato je treba določiti stališče, ki ga bo Unija zagovarjala v okviru Generalnega sveta STO glede pristopa Laosa k STO –

         SPREJEL NASLEDNJI SKLEP:
   Člen 1
   Stališče Evropske unije v okviru Generalnega sveta Svetovne trgovinske organizacije glede pristopa Laoške ljudske demokratične republike k STO je, da se ta pristop odobri.
   Člen 2
   Ta sklep začne veljati na dan sprejetja.

      V Luxembourgu, 22. oktobra 2012

            Za Svet

            Predsednik

         S. ALETRARIS


title: 2008/762/ES: Sklep Sveta z dne 25. septembra 2008 o sprejetju poslovnika odbora sklada za spodbujanje naložb, ustanovljenega pod pokroviteljstvom Evropske investicijske banke

text:
               1.10.2008

               SL

               Uradni list Evropske unije

               L 262/34

      SKLEP SVETA

   z dne 25. septembra 2008
   o sprejetju poslovnika odbora sklada za spodbujanje naložb, ustanovljenega pod pokroviteljstvom Evropske investicijske banke
   (2008/762/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES ter o dodelitvi finančne pomoči čezmorskim državam in ozemljem, za katera se uporablja četrti del Pogodbe ES (1), ter zlasti člena 9(2) Notranjega sporazuma,
   ob upoštevanju Uredbe Sveta (ES) št. 617/2007 z dne 14. maja 2007 o izvajanju 10. Evropskega razvojnega sklada v okviru Sporazuma o partnerstvu AKP-ES (2) in zlasti drugega odstavka člena 13(1) te uredbe,
   ob upoštevanju predloga Evropske investicijske banke,
   ob upoštevanju mnenja Komisije –
   SKLENIL:
   Člen 1
   Sprejme se poslovnik Odbora Sklada za spodbujanje naložb, ustanovljenega pod pokroviteljstvom Evropske investicijske banke, kakor je naveden v pPrilogi.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 25. septembra 2008

            Za Svet

            Predsednik

         B. HORTEFEUX

      (1)  UL L 247, 9.9.2006, str. 32.

      (2)  UL L 152, 13.6.2007, str. 1.

      PRILOGA
      POSLOVNIK ODBORA SKLADA ZA SPODBUJANJE NALOŽB, USTANOVLJENEGA POD POKROVITELJSTVOM EVROPSKE INVESTICIJSKE BANKE
      Člen 1
      1.   Odbor Sklada za spodbujanje naložb („odbor“) sestavljajo po en predstavnik vsake države članice in predstavnik Komisije Evropskih skupnosti („Komisija“). Pravico do glasovanja imajo samo člani odbora, ki jih imenujejo države članice, ali njihovi namestniki.
      2.   Predsednik in namestnik predsednika odbora sta izvoljena izmed članov odbora, ki jih imenujejo države članice za dve leti. Volitve se izvedejo na začetku prve seje Odbora s tajnim glasovanjem. Predsednik je izvoljen izmed kandidatov na podlagi kvalificirane večine, kakor je določeno v členu 3. Volitve namestnika predsednika potekajo po enakem postopku.
      3.   Evropska investicijska banka („Banka“) Odboru zagotavlja tajniške in podporne storitve.
      4.   Vsaka država članica imenuje po enega predstavnika in enega namestnika, pooblaščena za izvrševanje glasovalnih pravic. Namestnik se lahko sej odbora udeleži kot opazovalec, vendar ima pravico do glasovanja samo, kadar je predstavnik njegove države članice odsoten. V izjemnih okoliščinah, kadar se seje odbora ne more udeležiti niti predstavnik niti namestnik, lahko predstavnik pooblasti drugega predstavnika ali ga nadomesti tretja oseba, ki jo zadevna država članica imenuje ad hoc. Države članice Banko in generalni sekretariat Sveta obvestijo o imenih in naslovih svojih predstavnikov in njihovih namestnikov prek svojih stalnih predstavništev v Evropski uniji.
      5.   Komisija imenuje enega predstavnika in enega namestnika, ki se udeležujeta sej odbora, ter njuni imeni sporoči Banki in generalnemu sekretariatu Sveta. Tako imenovanim osebam lahko pomagajo drugi uradniki in uslužbenci Komisije.
      6.   Banka imenuje dva uradnika, ki se udeležujeta sej in sodelujeta v delu odbora, ter njuni imeni sporoči Komisiji in generalnemu sekretariatu Sveta. Tako imenovanima osebama lahko pomagajo drugi uradniki Banke.
      7.   Predstavnik generalnega sekretariata Sveta je vabljen na seje odbora kot opazovalec.
      Člen 2
      Odbor skliče njegov predsednik, sestane pa se vsaj štirikrat na leto na sedežu Banke v Luxembourgu. Predsednik lahko na zahtevo člana ali Banke skliče še dodatne seje.
      Sekretariat pošlje članom odbora in njihovim namestnikom ter generalnemu sekretariatu Sveta obvestila o sejah, vključno s podrobnim dnevnim redom, predlaganim za sejo, skupaj z ustreznimi dokumenti, določenimi v členu 5(1).
      Člen 3
      Odbor v vseh zadevah deluje s kvalificirano večino 724 glasov od skupnih 1 004, ki pomeni pozitiven glas vsaj štirinajstih držav članic. Manjšina, ki lahko prepreči sprejetje odločitve, šteje 281 glasov. Glasovi predstavnikov držav članic se tehtajo, kot sledi:

                  Država članica

                  Glasov

                  Belgija

                  35

                  Bolgarija

                  1

                  Češka

                  5

                  Danska

                  20

                  Nemčija

                  205

                  Estonija

                  1

                  Grčija

                  15

                  Španija

                  79

                  Francija

                  196

                  Irska

                  9

                  Italija

                  129

                  Ciper

                  1

                  Latvija

                  1

                  Litva

                  1

                  Luksemburg

                  3

                  Madžarska

                  6

                  Malta

                  1

                  Nizozemska

                  49

                  Avstrija

                  24

                  Poljska

                  13

                  Portugalska

                  12

                  Romunija

                  4

                  Slovenija

                  2

                  Slovaška

                  2

                  Finska

                  15

                  Švedska

                  27

                  Združeno kraljestvo

                  148

                  Skupaj

                  1 004

            Člen 4
      1.   Odbor v skladu s pogoji iz člena 3:

                  (a)

                  v zvezi s Skladom za spodbujanje naložb odobrava:

                              (i)

                              operativne smernice in predloge za njihovo revizijo;

                              (ii)

                              naložbene strategije in poslovne načrte v skladu s točko (b) člena 13(2) Uredbe Sveta (ES) št. 617/2007 z dne 14. maja 2007 izvajanju 10. Evropskega razvojnega sklada v okviru Sporazuma o partnerstvu AKP-ES (1) (Izvedbena uredba);

                              (iii)

                              letna poročila, vključno z računovodskimi izkazi;

                              (iv)

                              vse dokumente splošne politike, vključno z ocenjevalnimi poročili;

                  (b)

                  podaja mnenje o:

                              (i)

                              predlogih o subvencioniranju obresti v skladu s točko (a) člena 13(3) Izvedbene uredbe;

                              (ii)

                              predlogih v zvezi s projekti, za katere je Komisija izrazila negativno mnenje;

                              (iii)

                              drugih predlogih na podlagi splošnih načel, opredeljenih v operativnih smernicah.

            Poleg tega lahko organi upravljanja Banke občasno zaprosijo odbor za mnenje o drugih predlogih za financiranje ali o drugih strateških ali političnih zadevah, povezanih z delovanjem Banke v državah AKP.
      2.   Delovne dokumente in predloge za odbor pripravi in odboru posreduje Banka. Predlogi vsebujejo podatke o:

                  (a)

                  opisu projekta in njegovem pomenu za razvojno strategijo države, kot je predstavljena v strateških dokumentih države;

                  (b)

                  razvojnem cilju, ki naj bi ga dosegel projekt, vključno s trajnostjo načrtovanih ukrepov;

                  (c)

                  splošni organizaciji in utemeljitvi projekta;

                  (d)

                  stroških, metodi financiranja in tveganjih projekta ter morebitnih ukrepih za zmanjševanje tveganj, ki jih namerava Banka uporabiti;

                  (e)

                  lokalnih, nacionalnih in regionalnih vplivih projekta na podlagi Sporazuma o partnerstvu AKP-ES, vključno z vplivi na okolje;

                  (f)

                  dogovoru ali mnenju Komisije, kot je določeno v členu 13(5) Izvedbene uredbe.

            3.   Podrobna pravila o tehnični izvedbi projekta in časovni razpored izvedbe se povzamejo v prilogi k predlogu.
      Člen 5
      1.   Banka pošlje ustrezne dokumente in predloge članom odbora in njihovim namestnikom ter generalnemu sekretariatu Sveta v naslednjih rokih:

                  (a)

                  najmanj štiri tedne pred datumom, določenim za sejo, če odbor podaja odobritev;

                  (b)

                  najmanj tri tedne pred datumom, določenim za sejo, če se zahteva mnenje odbora.

            Predsednik lahko v izjemnih primerih odstopi od zgoraj navedenih rokov na podlagi utemeljene zahteve Banke.
      2.   Člani odbora pisno obvestijo Banko o vseh pripombah ali zahtevah po dodatnih informacijah v zvezi z dokumenti, razposlanimi v skladu z odstavkom 1, vsaj pet delovnih dni pred sejo, če gre za odobritev, in vsaj tri delovne dni pred sejo, če gre za mnenje.
      3.   Na predlog svojega predsednika odbor sprejme dnevni red na začetku seje. Vsak član odbora lahko zahteva, da se dnevnemu redu dodajo točke, vendar le za razpravo. Potrebne informacije v zvezi s tem se lahko podajo ustno.
      4.   Za odsotnega predstavnika države članice velja, da je predložene dokumente potrdil ali o njih podal pozitivno mnenje, razen če ni predsednika odbora pisno obvestil o svoji nameri, da ne bo potrdil dokumentov ali dal pozitivnega mnenja o njih, oziroma če ni izjemoma pooblastil drugega predstavnika države članice. Kadar je bilo za glasovanje dano pooblastilo ali je bila imenovana nadomestna oseba, je treba o tem pravilno in vnaprej obvestiti predsednika odbora.
      Predstavnik države članice lahko sprejme pooblastilo samo od enega predstavnika druge države članice.
      Člen 6
      1.   Na pobudo Banke in s predhodnim soglasjem predsednika lahko odbor poda mnenje s pisnim postopkom.
      2.   Če je predlog predložen v pisnem postopku, ga Banka predloži skupaj z vsemi ustreznimi spremljevalnimi dokumenti. Če predstavnik države članice ne poda negativnega glasu v treh tednih po predložitvi predloga, se šteje, da je glasoval za predlog.
      3.   Če član odbora najkasneje pet delovnih dni pred potekom tritedenskega roka iz odstavka 2 posebej zahteva, da se o predlogu razpravlja na seji odbora, se predlog prenese na naslednjo načrtovano sejo odbora. Izjemoma, kadar gre za posebej nujne primere, lahko Banka zahteva, da predsednik skliče izredno sejo odbora v skladu s členom 2.
      Člen 7
      1.   Brez poseganja v člen 13(6) Izvedbene uredbe se lahko odobritev ali pozitivno mnenje odbora poda s pridržkom zaradi morebitne pripombe, ki jo podrobneje pojasni odbor.
      2.   Odbor lahko zahteva, da se ocena prošnje ali predloga dopolni z določenih vidikov. V takšnem primeru se lahko zahteva ali predlog ponovno predloži odboru.
      3.   Mnenja, ki jih poda odbor, se posredujejo organom odločanja Banke.
      Člen 8
      1.   Sekretariat pod odgovornostjo predsednika v dveh tednih od dneva seje sestavi zapisnik o glavnih zaključkih vsake seje odbora in glavnih stališčih, ki so jih sprejeli člani odbora. Sekretariat na enak način sestavi zapisnik o mnenjih in glasovih, podanih v okviru pisnega postopka. Ta zapisnik se pošljejo članom odbora.
      2.   Zapisnik velja za dokončnega, ko ga potrdi odbor bodisi s pisnim postopkom bodisi na naslednji seji.
      3.   Pošta, naslovljena na odbor, se pošilja sekretariatu odbora, v roke predsednika odbora.
      4.   Vsi predstavniki in opazovalci, ki se udeležijo seje odbora, spoštujejo zaupnost njegovega dela in razprav. Dokumenti, povezani s takšnim delom in razpravami, so namenjeni osebam, na katere so naslovljeni, te pa so odgovorne za njihovo varovanje in zaupnost.
      Člen 9
      1.   Stroške delovanja odbora, vključno s potnimi stroški po enega predstavnika vsake posamezne države članice, nosi Banka.
      2.   Prostore in opremo, ki jih odbor potrebuje za svoje delo, zagotovi Banka.
      Člen 10
      Vsa obvestila, dopisi ali dokumenti, ki jih je treba posredovati v skladu s tem poslovnikom, se lahko posredujejo z elektronsko pošto ali faksom.

         (1)  UL L 152, 13.6.2007, str. 1.


title: 2013/407/EU: Sklep predstavnikov vlad držav članic z dne 24. julija 2013 o imenovanju sodnika Splošnega sodišča

text:
               30.7.2013

               SL

               Uradni list Evropske unije

               L 203/16

         SKLEP PREDSTAVNIKOV VLAD DRŽAV ČLANIC
   z dne 24. julija 2013
   o imenovanju sodnika Splošnega sodišča
   (2013/407/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:

               (1)

               Na podlagi Pogodbe o pristopu Hrvaške je bila Vesna TOMLJENOVIĆ imenovana za sodnico Splošnega sodišča za obdobje od 1. julija do 31. avgusta 2013.

               (2)

               Predlagano je bilo, da se obnovi mandat Vesne TOMLJENOVIĆ kot sodnice Splošnega sodišča.

               (3)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Vesne TOMLJENOVIĆ za opravljanje nalog sodnice Splošnega sodišča –

         SPREJELI NASLEDNJI SKLEP:
   Člen 1
   Vesna TOMLJENOVIĆ se imenuje za sodnico Splošnega sodišča za obdobje od 1. septembra 2013 do 31. avgusta 2019.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 24. julija 2013

            Predsednik

         R. KAROBLIS


title: Sklep Sveta z dne 21. oktobra 2004 o imenovanju španskih članov in nadomestnih članov Svetovalni odbor za socialno varnost delavcev migrantov

text:
               18.1.2005

               SL

               Uradni list Evropske unije

               C 12/14

      SKLEP SVETA

   z dne 21. oktobra 2004
   o imenovanju španskih članov in nadomestnih članov Svetovalni odbor za socialno varnost delavcev migrantov
   (2005/C 12/04)
   SVET EVROPSKE UNIJE JE –
   ob upoštevanju Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (1), in zlasti člena 82 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               s Sklepom z dne 4. oktobra 2004 (2) je Svet imenoval člane in nadomestne člane Svetovalnega odbora za socialno varnost delavcev migrantov, za obdobje od 23. septembra 2004 do 22. septembra 2006, s tem da so španski člani in nadomestni člani izvzeti.

               (2)

               Španska vlada je predložila kandidature za izpraznjena mesta –

         SPREJEL SKLEP:
   Edini člen
   Naslednji člani in nadomestni člani Svetovalnega odbora za socialno varnost delavcev migrantov so imenovani za mandat, ki se izteče 22. septembra 2006:
   I.   PREDSTAVNIKI VLAD

               Člani

               Nadomestni člani

               g. Carlos GARCIA DE CORTAZAR NEBREDA
               ga. Marta VIVES CABALLERO

               ga. Concepción HERRERA FERNÁNDEZ

         II.   PREDSTAVNIKI ORGANIZACIJ DELAVCEV

               Člani

               Nadomestni člani

               g. Julio RUIZ RUIZ
               ga. Ana Maria CORRAL JUAN

               ga. Ma Pilar ROC ALFARO

         III.   PREDSTAVNIKI ORGANIZACIJ DELODAJALCEV

               Člani

               Nadomestni člani

               ga. Pilar IGLESIAS VALCARCE
               g. Pablo GÓMEZ ALBO

               g. Roberto SUÁREZ SANTOS

      V Luxembourgu, 21. oktobra 2004

            Za Svet

            Predsednik

         G. ZALM

      (1)  UL L 149, 5.7.1971, str. 2. Uredba, kakor je bila nazadnje spremenjena z Uredbo (EGS) št. 1945/93 (UL L 181, 23.7.1993, str. 1).

      (2)  Sklep še ni bil objavljen v UL.


title: 2008/530/ES: Sklep Evropskega parlamenta z dne 24. aprila 2007 o zaključnem računu Evropske agencije za varnost v letalstvu za proračunsko leto 2005

text:
               15.7.2008

               SL

               Uradni list Evropske unije

               L 187/161

      SKLEP EVROPSKEGA PARLAMENTA

   z dne 24. aprila 2007
   o zaključnem računu Evropske agencije za varnost v letalstvu za proračunsko leto 2005
   (2008/530/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost v letalstvu za proračunsko leto 2005 (1),
   ob upoštevanju Poročila Računskega sodišča o zaključnem letnem računu Evropske agencije za varnost v letalstvu za proračunsko leto 2005 z odgovori Agencije (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (4) ter zlasti člena 49 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A6-0121/2007),

               1.

               ugotavlja, da je letni zaključni račun Evropske agencije za varnost v letalstvu za proračunski leti 2004 in 2005 naslednji:
               Izkaz prihodkov in odhodkov za proračunski leti 2004 in 2005

                           (v 1000 EUR)

                           2005

                           2004

                              Prihodki iz poslovanja

                           Subvencije Skupnosti

                           17 416

                           7 777

                           Druge subvencije

                           1 446

                           248

                           Prejemki iz naslova prispevkov in stroškov

                           10 888

                           Nadomestila za izdatke

                           26

                           3

                           Drugi prihodki

                           693

                           350

                              Skupaj (a)

                              30 469

                              8 378

                              Odhodki iz poslovanja

                           Osebje

                           13 636

                           5 556

                           Odhodki za zgradbe in z njimi povezani odhodki

                           2 121

                           689

                           Drugi izdatki za delovanje uprave

                           1 319

                           743

                           Razporeditev sredstev v rezervacije

                           576

                           89

                           Odhodki iz poslovanja

                           11 660

                           2 081

                              Skupaj (b)

                              29 312

                              9 158

                              Poslovni izid (c = a – b)

                              1 157

                              - 780

                           Finančni prihodki (d)

                           41

                           0

                           Finančni odhodki (e)

                           - 14

                           2

                              Poslovni izid (f = d – e)

                              27

                              - 2

                              Izid proračunskega leta (g = c + f)

                              1 184

                              - 782

                              Vir: Podatki Evropske agencije za varnost v letalstvu. V tej tabeli so povzeti podatki, ki jih je Agencija navedla v svojem letnem zaključnem računu.

               2.

               dovoli pripravo zaključnega računa Evropske agencije za varnost v letalstvu za proračunsko leto 2005;

               3.

               naroči svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 10.

      (2)  UL C 312, 19.12.2006, str. 6.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).

      (5)  UL L 357, 31.12.2002, str. 72.


title: Sklep Evropskega parlamenta (EU, Euratom) 2015/1702 z dne 29. aprila 2015 o zaključnem računu Skupnega podjetja za ITER in razvoj fuzijske energije za proračunsko leto 2013

text:
               30.9.2015

               SL

               Uradni list Evropske unije

               L 255/400

      SKLEP EVROPSKEGA PARLAMENTA (EU, EURATOM) 2015/1702
      z dne 29. aprila 2015
      o zaključnem računu Skupnega podjetja za ITER in razvoj fuzijske energije za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Skupnega podjetja za ITER in razvoj fuzijske energije za proračunsko leto 2013,

                  —

                  ob upoštevanju poročila Računskega sodišča o zaključnem računu Skupnega podjetja za ITER in razvoj fuzijske energije za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za jedrsko energijo,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (5), zlasti člena 5(3),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0108/2015),

         1.

            odobri zaključni račun Skupnega podjetja za ITER in razvoj fuzijske energije za proračunsko leto 2013;

         2.

            naroči svojemu predsedniku, naj ta sklep posreduje direktorju Skupnega podjetja za ITER in razvoj fuzijske energije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 44.

         (2)  UL C 452, 16.12.2014, str. 45.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 90, 30.3.2007, str. 58.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: 2014/390/EU: Sklep Sveta z dne 23. junija 2014 o stališču, ki se v imenu Evropske unije sprejme v okviru Skupnega odbora EGP, glede spremembe Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode

text:
               25.6.2014

               SL

               Uradni list Evropske unije

               L 184/16

         SKLEP SVETA
   z dne 23. junija 2014
   o stališču, ki se v imenu Evropske unije sprejme v okviru Skupnega odbora EGP, glede spremembe Protokola 31 k Sporazumu EGP glede sodelovanja na posebnih področjih, za katera ne veljajo štiri temeljne svobode

      (2014/390/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 173 in 195 v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.

               (2)

               Treba je razširiti sodelovanje držav pogodbenic Sporazuma EGP, da se vključi Uredba (EU) št. 1287/2013 Evropskega parlamenta in Sveta (2).

               (3)

               Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2014.

               (4)

               Stališče Unije v okviru Skupnega odbora EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v okviru Skupnega odbora EGP glede predložene spremembe Protokola 31 k Sporazumu EGP, glede sodelovanja na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Luxembourgu, 23. junija 2014

            Za Svet

            Predsednica

         C. ASHTON

      (1)  UL L 305, 30.11.1994, str. 6.

      (2)  Uredba (EU) št. 1287/2013 Evropskega parlamenta in Sveta z dne 11. decembra 2013 o vzpostavitvi Programa za konkurenčnost podjetij ter mala in srednja podjetja (COSME) (2014–2020) in o razveljavitvi Sklepa št. 1639/2006/ES (UL L 347, 20.12.2013, str. 33).

      OSNUTEK
      SKLEP SKUPNEGA ODBORA EGP št. …/2014
      z dne
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 navedenega sporazuma,
      ob upoštevanju naslednjega:

                  (1)

                  Sodelovanje pogodbenic Sporazuma EGP je primerno razširiti, tako da se vključi Uredba (EU) št. 1287/2013 Evropskega parlamenta in Sveta z dne 11. decembra 2013 o vzpostavitvi Programa za konkurenčnost podjetij ter mala in srednja podjetja (COSME) (2014–2020) in o razveljavitvi Sklepa št. 1639/2006/ES (1).

                  (2)

                  Protokol 31 k Sporazumu EGP bi bilo zato treba ustrezno spremeniti, da se omogoči to razširjeno sodelovanje od 1. januarja 2014 –

            SPREJEL NASLEDNJI SKLEP:
      Člen 1
      V odstavku 5 člena 7 Protokola 31 k Sporazumu EGP se doda naslednje:

                  „—

                     32013 R 1287: Uredba (EU) št. 1287/2013 Evropskega parlamenta in Sveta z dne 11. decembra 2013 o vzpostavitvi Programa za konkurenčnost podjetij ter mala in srednja podjetja (COSME) (2014–2020) in o razveljavitvi Sklepa št. 1639/2006/ES (UL L 347, 20.12.2013, str. 33).
                  Lihtenštajn in Norveška sta izvzeta iz sodelovanja v tem programu in finančnega prispevka za ta program.“

            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (2).
      Uporablja se od 1. januarja 2014.
      Člen 3
      Ta sklep se objavi v sklopu EGP in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 347, 20.12.2013, str. 33.

         (2)  [Navedena ni nobena ustavna zahteva.] [Navedene so ustavne zahteve.]


title: Sklep političnega in varnostnega odbora EUPM/1/2009 z dne 15. decembra 2009 o podaljšanju mandata vodje Policijske misije Evropske unije (EUPM) v Bosni in Hercegovini (BiH)

text:
               16.12.2009

               SL

               Uradni list Evropske unije

               L 330/79

      SKLEP POLITIČNEGA IN VARNOSTNEGA ODBORA EUPM/1/2009
   z dne 15. decembra 2009
   o podaljšanju mandata vodje Policijske misije Evropske unije (EUPM) v Bosni in Hercegovini (BiH)
   (2009/958/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2009/906/SZVP z dne 8. decembra 2009 o Policijski misiji Evropske unije (EUPM) v Bosni in Hercegovini (BiH) (1) in zlasti člena 10(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi člena 10(1) Sklepa 2009/906/SZVP pooblaščen, da v skladu s členom 38 Pogodbe sprejema ustrezne odločitve v zvezi s političnim nadzorom in strateškim vodenjem misije EUPM ter da imenuje vodjo misije.

               (2)

               PVO je 24. oktobra 2008 na predlog generalnega sekretarja/visokega predstavnika (GS/VP) s Sklepom 2008/835/SZVP (2) imenoval Stefana FELLERJA za vodjo misije EUPM do 31. decembra 2009.

               (3)

               13. novembra 2009 je GS/VP predlagal PVO, da podaljša mandat vodji misije EUPM Stefanu FELLERJU še za eno leto, do 31. decembra 2010 –

         SKLENIL:
   Člen 1
   Mandat Stefana FELLERJA kot vodje Policijske misije Evropske unije (EUPM) v Bosni in Hercegovini se podaljša do 31. decembra 2010.
   Člen 2
   Ta sklep začne veljati z dnem sprejetja.
   Uporablja se do 31. decembra 2010.
   Člen 3
   Ta sklep se objavi v Uradnem listu Evropske unije.

      V Bruslju, 15. decembra 2009

            Za Politični in varnostni odbor

            Predsednik

         O. SKOOG

      (1)  UL L 322, 9.12.2009, str. 22.

      (2)  UL L 298, 7.11.2008, str. 30.


title: 2009/430/ES: Sklep Sveta z dne 27. novembra 2008 o sklenitvi Konvencije o pristojnosti in priznavanju ter izvrševanju sodnih odločb v civilnih in gospodarskih zadevah - Izjave

text:
               10.6.2009

               SL

               Uradni list Evropske unije

               L 147/1

         SKLEP SVETA
   z dne 27. novembra 2008
   o sklenitvi Konvencije o pristojnosti in priznavanju ter izvrševanju sodnih odločb v civilnih in gospodarskih zadevah
   (2009/430/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 61(c) Pogodbe v povezavi s prvim pododstavkom člena 300(2) in drugim pododstavkom člena 300(3) Pogodbe,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)

               Države članice Evropskih skupnosti so 16. septembra 1988 podpisale mednarodni sporazum z Republiko Islandijo, Kraljevino Norveško in Švicarsko konfederacijo o pristojnosti in izvrševanju sodnih odločb v civilnih in gospodarskih zadevah (2) (Luganska konvencija) ter s tem na Islandijo, Norveško in Švico razširile uporabo pravil konvencije z dne 27. septembra 1968, ki ureja isto področje (3) (Bruseljska konvencija).

               (2)

               Pogajanja o reviziji Bruseljske konvencije in Luganske konvencije so potekala med letoma 1998 in 1999 v okviru ad hoc delovne skupine, v kateri so sodelovale tudi Islandija, Norveška in Švica. Ta pogajanja so privedla do sprejetja besedila osnutka konvencije, ki ga je pripravila delovna skupina in ga je potrdil Svet na svojem zasedanju 27. in 28. maja 1999.

               (3)

               Nadaljnja pogajanja v okviru Sveta na podlagi tega besedila so pripeljala do sprejetja Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (4), ki je modernizirala pravila Bruseljske konvencije in predvidela hitrejši in učinkovitejši sistem priznavanja in izvršitve.

               (4)

               Glede na vzporednost ureditev pristojnosti, priznavanja in izvrševanja sodnih odločb v civilnih in gospodarskih zadevah po Bruseljski in Luganski konvenciji bi bilo treba pravila Luganske konvencije prilagoditi pravilom Uredbe (ES) št. 44/2001, da se doseže enaka raven pretoka sodnih odločb med državami članicami EU in zadevnimi državami Efte.

               (5)

               V skladu s Protokolom o stališču Danske, ki je priložen Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri uporabi ukrepov iz naslova IV Pogodbe o ustanovitvi Evropske skupnosti. Da bi se pravila Luganske konvencije uporabljala za Dansko, bi morala Danska tako v novi konvenciji, ki ureja isto področje, sodelovati kot pogodbenica.

               (6)

               S Sklepom z dne 27. septembra 2002 je Svet pooblastil Komisijo, da začne pogajanja za sprejetje nove luganske konvencije o pristojnosti in priznavanju ter izvrševanju sodnih odločb v civilnih in gospodarskih zadevah.

               (7)

               Komisija se je v pogajanjih z Islandijo, Norveško, Švico in Dansko v imenu Skupnosti dogovorila o taki konvenciji. V imenu Skupnosti in v skladu s Sklepom Sveta 2007/712/ES (5) je bila ta konvencija podpisana 30. oktobra 2007 ob upoštevanju njene poznejše sklenitve.

               (8)

               Pri sprejetju Sklepa 2007/712/ES se je Svet strinjal, da bo v razpravi o sklenitvi nove luganske konvencije preučil možnost, da se v skladu s členom II(2) Protokola 1 k tej konvenciji da izjava. Skupnost bi morala dati tako izjavo ob sklenitvi Konvencije.

               (9)

               Skupnost se je med pogajanji o Konvenciji zavezala, da bo ob ratifikaciji Konvencije dala izjavo, da bo ob spremembi Uredbe (ES) št. 44/2001 pojasnila področje uporabe člena 22(4) navedene uredbe, da bi upoštevala ustrezno sodno prakso Sodišča Evropskih skupnosti ob upoštevanju postopkov, povezanih z registracijo ali veljavnostjo pravic intelektualne lastnine, ter zagotovila vzporednost s členom 22(4) Konvencije. Pri tem bi bilo treba upoštevati rezultate ocenjevanja uporabe Uredbe (ES) št. 44/2001.

               (10)

               V skladu s členom 3 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske skupnosti, Združeno kraljestvo in Irska sodelujeta pri sprejetju in uporabi tega sklepa.

               (11)

               Danska v skladu s členoma 1 in 2 Protokola o stališču Danske ne sodeluje pri sprejetju tega sklepa, ki zanjo ni zavezujoč niti se v njej ne uporablja.

               (12)

               Konvencijo bi bilo treba zdaj skleniti –

         SKLENIL:
   Člen 1
   Sklenitev Konvencije o pristojnosti in priznavanju ter izvrševanju sodnih odločb v civilnih in gospodarskih zadevah, ki bo nadomestila Lugansko konvencijo z dne 16. septembra 1988, se odobri v imenu Skupnosti.
   Skupnost ob deponiranju svoje listine o ratifikaciji da izjave iz prilog I in II k temu sklepu.
   Besedilo Konvencije je priloženo temu sklepu.
   Člen 2
   Predsednik Sveta je s tem pooblaščen, da imenuje osebo(-e), pooblaščeno(-e) da listino o ratifikaciji v imenu Skupnosti deponira(-jo) v skladu s členom 69(2) Konvencije.

      V Bruslju, 27. novembra 2008

            Za Svet

            Predsednica

         M. ALLIOT-MARIE

      (1)  Privolitev z dne 18. novembra 2008 (še ni objavljena v Uradnem listu).

      (2)  Konvencija o pristojnosti in izvrševanju sodnih odločb v civilnih in gospodarskih zadevah (UL L 319, 25.11.1988, str. 9).

      (3)  Bruseljska konvencija o pristojnosti in izvrševanju sodnih odločb v civilnih in gospodarskih zadevah (UL L 299, 31.12.1972, str. 32). (Prečiščeno besedilo v UL C 27, 26.1.1998, str. 1).

      (4)  UL L 12, 16.1.2001, str. 1.

      (5)  Sklep Sveta 2007/712/ES z dne 15. oktobra 2007 o podpisu Konvencije o pristojnosti in priznavanju ter izvrševanju sodnih odločb v civilnih in gospodarskih zadevah v imenu Skupnosti (UL L 339, 21.12.2007, str. 1).

      PRILOGA I
      IZJAVA EVROPSKE SKUPNOSTI

         „Evropska skupnost izjavlja, da bo pri spreminjanju Uredbe Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah pojasnila namen člena 22(4) navedene uredbe, da bi upoštevala ustrezno sodno prakso Sodišča Evropskih skupnosti ob upoštevanju postopkov, povezanih z registracijo ali veljavnostjo pravic intelektualne lastnine, ter zagotovila vzporednost s členom 22(4) Konvencije, pri čemer bo upoštevala rezultate ovrednotenja uporabe Uredbe (ES) št. 44/2001.“

      PRILOGA II
      IZJAVA EVROPSKE SKUPNOSTI V SKLADU S ČLENOM II(2) PROTOKOLA 1 H KONVENCIJI

         „Evropska skupnost izjavlja, da postopkov iz členov 6(2) in 11 ni mogoče uveljaviti v naslednjih državah članicah: poleg treh držav članic, ki so že omenjene v Prilogi IX h Konvenciji še v Estoniji, Latviji, Litvi, Poljski in Sloveniji.
         V skladu s členom 77(2) Konvencije bi bilo treba stalni odbor, ustanovljen s členom 4 Protokola 2 h Konvenciji, zato zaprositi, da takoj, ko ta konvencija začne veljati, spremeni Prilogo IX h Konvenciji, kakor sledi:

               ‚PRILOGA IX
               Države in pravila iz člena II Protokola 1 so naslednje:

                           —

                           Nemčija: členi 68, 72, 73 in 74 Zakona o pravdnem postopku (Zivilprozessordnung) o obvestitvi drugega o pravdi,

                           —

                           Estonija: člen 214 (3) in (4) ter člen 216 Zakona o pravdnem postopku (tsiviilkohtumenetluse seadustik) o obvestitvi drugega o pravdi,

                           —

                           Latvija: členi 78, 79, 80 in 81 Zakona o pravdnem postopku (Civilprocesa likums) o obvestitvi drugega o pravdi,

                           —

                           Litva: člen 47 Zakona o pravdnem postopku (Civilinio proceso kodeksas),

                           —

                           Madžarska: členi 58 do 60 Zakona o pravdnem postopku (Polgári perrendtartás) o obvestitvi drugega o pravdi,

                           —

                           Avstrija: člen 21 Zakona o pravdnem postopku (Zivilprozessordnung) o obvestitvi drugega o pravdi,

                           —

                           Poljska: člena 84 in 85 Zakona o pravdnem postopku (Kodeks postępowania cywilnego) o obvestitvi drugega o pravdi (przypozwanie),

                           —

                           Slovenija: člen 204 Zakona o pravdnem postopku o obvestitvi drugega o pravdi,

                           —

                           Švica: za tiste kantone, katerih veljavni zakoni o pravdnem postopku ne določajo pristojnosti iz členov 6(2) in 11 Konvencije: ustrezne določbe o obvestitvi drugega o pravdi (litis denuntiatio) veljavnega zakona o pravdnem postopku.‘

         “


title: Sklep Sveta z dne 14. junija 1982 o sprejetju priporočila Sveta za carinsko sodelovanje o zahtevah carine v zvezi s trgovskimi računi v imenu Skupnosti

text:
Pomembno pravno obvestilo

|

31982D0457

Uradni list L 204 , 12/07/1982 str. 0027 - 0028 finska posebna izdaja: poglavje 2 zvezek 3 str. 0129  španska posebna izdaja: poglavje 02 zvezek 9 str. 0097  švedska posebna izdaja: poglavje 2 zvezek 3 str. 0129  portugalska posebna izdaja poglavje 02 zvezek 9 str. 0097

		Sklep Svetaz dne 14. junija 1982o sprejetju priporočila Sveta za carinsko sodelovanje o zahtevah carinev zvezi s trgovskimi računi v imenu Skupnosti(82/457/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju priporočila Komisije,ker Skupnost lahko sprejme priporočilo Sveta za carinsko sodelovanje o zahtevah carine v zvezi s trgovskimi računi s takojšnjim učinkom;SKLENIL:Člen 1Priporočilo Sveta za carinsko sodelovanje z dne 16. maja 1979 o zahtevah carine v zvezi s trgovskimi računi se sprejme v imenu Skupnosti s takojšnjim učinkom. Besedilo omenjenega priporočila je v Prilogi k temu sklepu.Člen 2Predsednik Sveta imenuje pooblaščeno osebo, da obvesti generalnega sekretarja Sveta za carinsko sodelovanje o sprejetju priporočila s strani Skupnosti in ki je navedeno v členu 1, s takojšnjim učinkom.V Luxembourgu, 14. junija 1982Za SvetPredsednikP. de Keersmaeker--------------------------------------------------PRIPOROČILO SVETA ZA CARINSKO SODELOVANJEZ DNE 16. MAJA 1979O ZAHTEVAH CARINE V ZVEZI S TRGOVSKIMI RAČUNISVET ZA CARINSKO SODELOVANJEv želji pospešiti mednarodno trgovino z omogočanjem trgovskim krogom, da lahko uporabljajo sodobne metode razmnoževanja in pošiljanja podatkov,ob upoštevanju, med drugim, prizadevanj na mednarodni ravni omogočiti, da vse zahtevane dokumente za mednarodno trgovinsko poslovanje pripravi en sam predstojnik z metodo enega vodilnega,ob upoštevanju priporočila v zvezi s podpisi in verodostojnostjo, ki ga je marca 1979 sprejela Delovna skupina za olajšavo mednarodnih trgovinskih postopkov pri Ekonomski komisiji za Evropo, ki zlasti opozarja, da splošno sprejetje mehanskih ali elektronskih metod pošiljanja podatkov zahteva spremembe v sedanji praksi glede lastnoročnih podpisov,glede na to, da zahteva po podpisu na trgovskih računih za carinske namene ne zagotavlja carini nobenega posebnega jamstva o njegovi točnosti,PRIPOROČA, DA NAJ BI DRŽAVE ČLANICE:1. sprejele trgovske račune, izdelane na katerikoli način, na primer po metodi enega vodilnega, v primerih, pri katerih je potrebna predložitev trgovske fakture v povezavi s carinjenjem blaga;2. se vzdržale zahtev po podpisu za carinske namene na trgovskih računih, predloženih za pomoč pri deklaraciji blaga,ZAHTEVA,da države članice, ki bodo sprejele to priporočilo, uradno obvestijo generalnega sekretarja o sprejetju, o datumu, od katerega bodo uporabljale priporočilo, in o pogojih njegove uporabe. Generalni sekretar bo posredoval to informacijo carinskim upravam držav članic.--------------------------------------------------


title: 2004/499/ES, Euratom: Sklep Sveta z dne 7. maja 2004 o imenovanju članov Računskega sodišča

text:
               26.5.2004

               SL

               Uradni list Evropske unije

               L 187/7

      SKLEP SVETA

   z dne 7. maja 2004
   o imenovanju članov Računskega sodišča
   (2004/499/ES, Euratom)
   SVET EVROPSKE UNIJE –
   ob upoštevanju Pogodbe o ustanovitvi Evropske skupnosti in zlasti njenega člena 247(1), (2) in (3),
   ob upoštevanju Pogodbe o ustanovitvi Evropske skupnosti za atomsko energijo, zlasti njenega člena 160b(3),
   ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, zlasti njegovega člena 47,
   ob upoštevanju mnenja Evropskega parlamenta (1),
   ob upoštevanju naslednjega:

         JE SKLENIL:
   Člen 1
   Za člane Računskega sodišča za obdobje šestih let od dneva sprejema tega sklepa so imenovani:

               g. Jan KINŠT

               ga. Kersti KALJULAID

               g. Igors LUDBORŽS

               ga. Irena PETRUŠKEVIČIENĖ

               g. Gejza HALÁSZ

               g. Josef BONNICI

               g. Jacek UCZKIEWICZ

               g. Vojko Anton ANTONČIČ

               g. Július MOLNÁR.

         Člen 2
   Ta sklep začne veljati z dnem sprejetja.
   Člen 3
   Ta sklep je objavljen v Uradnem listu Evropske unije.

      V Bruslju, 7. maja 2004.

            Za Svet

            Predsednik

         C. McCREEVY

      (1)  Mnenje z dne 5. maja 2004 (še ni objavljeno v Uradnem listu).